మంతాజ్ సంఘమిత

డాక్టర్ మంతాజ్ సంఘమిత (ఆంగ్లం: Mamtaz Sanghamita), ఒక భారతీయ వైద్యురాలు, రాజకీయవేత్త. ఆమె బర్ధమాన్ దుర్గాపూర్ లోక్‌సభ నియోజకవర్గం, పశ్చిమ బెంగాల్  నుండి 16వ లోక్‌సభకు పార్లమెంటు సభ్యురాలిగా ఉన్నది. ఆమె 2014 భారత సార్వత్రిక ఎన్నికలలో అఖిల భారత తృణమూల్ కాంగ్రెస్ పార్టీ అభ్యర్థిగా గెలిచింది.

మంతాజ్ సంఘమిత పశ్చిమ బెంగాల్ అసెంబ్లీ మాజీ స్పీకర్, మాజీ న్యాయ మంత్రి దివంగత సయ్యద్ అబ్దుల్ మన్సూర్ హబీబుల్లా, విద్యావేత్త మక్సూదా ఖాతూన్ దంపతుల కుమార్తె.

ఆమె వృత్తిరీత్యా స్త్రీ జననేంద్రియ వైద్యురాలు, కలకత్తా మెడికల్ కాలేజ్ అండ్ హాస్పిటల్లో స్త్రీ జననేంద్రియా విభాగానికి అధిపతిగా ఉన్నది.

 ప్రారంభ జీవితం 
ఆమె బర్ధమాన్ లోని మునిసిపల్ గర్ల్స్ స్కూల్, కోల్కతాలోని బ్రహ్మ బాలికా విద్యాలయ లలో చదివింది. ఆమె బెతున్ కళాశాల నుండి ప్రీ-మెడికల్ పూర్తి చేసింది. ఆమె 1968లో కలకత్తా మెడికల్ కాలేజీ నుండి ఎంబీబీఎస్ ఉత్తీర్ణత సాధించింది. దాని తరువాత, ఆమె 1970లో కలకత్తా విశ్వవిద్యాలయం నుండి డీజీఓ, ఢిల్లీ విశ్వవిద్యాలయం నుండి ఎండీ (ఓటీజీ) పూర్తి చేసింది. ఆమె ఉన్నత చదువుల కోసం బ్రిటన్ వెళ్ళింది.
 వ్యక్తిగత జీవితం 
1975లో ఆమె న్యాయవాది, తరువాత రాష్ట్ర ప్రభుత్వంలో క్యాబినెట్ మంత్రి అయిన నూర్ ఆలం చౌదరిని వివాహం చేసుకున్నది. వారి ఏకైక కుమార్తె డాక్టర్ షబానా రోజ్ నేషనల్ మెడికల్ కాలేజీ నుండి ఎంబిబిఎస్ చేసి ఉన్నత వైద్య పరిశోధనను కొనసాగిస్తున్నది.

 మూలాలు 

వర్గం:కలకత్తా విశ్వవిద్యాలయం పూర్వ విద్యార్థులు
వర్గం:1946 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:జీవిస్తున్న ప్రజలు
వర్గం:16వ లోక్‌సభ సభ్యులు